Na titulnej stronje Serbskich Nowin (hlej wurězkaj na wobrazomaj) wo zarjadowanju přećelow Serbow ze zastupjerkomaj młodeje serbskeje publicistiki zhonich, zo je tónle blog jowle mjez młodostnymi wosebje woblubowany. Hač je blog – dźenik – docyła medij abo něšto swojoraznje hinaše, je w kruhach žurnalistow zwadna naležnosć.
Institucije rozsudźa při přeprošenju medijow mjeztym přewažnje pragmatisce: Blogowar z poměrmje wulkej dosažliwosću je ze zastupjerjemi klasiskich medijow poruno stajeny. Hladajo na to, zo ma Piwarc w Serbach z „Bild“-nowinu w Němskej statistisce přirunujomny radius, sym takrjec medij 😉.
Ale žadyn konkurent medijow. Mje wjeseli, hdyž zhoni awtor zběrki Paternoster přez pokiw w blogu wo recensiji w kónctydźenskim wudaću SN, kotruž čitał njeje. W dobje syćowtworjenja chcemy wzajomnosć mjez nowinami a blogami wuzběhować, wšako pohnuwa něštožkuli w nowinje nas k pisanju – a nawopak.
Dotal bohužel Radekej Čermákej konkretne namjety za termin k temje „Serbja w globalnej wjesce – z wida serbskeho blogarja“ sposrědkować njemóžach, dokelž stej podlěšenej kóncaj tydźenja, kotrejž byštej so za wuprawu do Prahi jara hodźałoj, słužbnje skaženej. Ale lětsa něhdy w lěću budźe 😊.
szl_Latn szl_Latn szl_Latn pol_Latn